會幕

會幕（希伯來文：משכן‎‎‎／Mishkan）或者叫「聖幕」，意思係「居住地」，又叫做會議帳篷（英文：Tent of the Congregation／Meeting；希伯來文：אֹהֶל מוֹעֵד‎），係以色列人從出埃及直到征服迦南期間用既便攜式住所，亦都係神會見以色列大祭司既地方。摩西喺西奈山（希伯來文：הַר סִינַי‎；英文：Mount Sinai）受指示，同以色列人一齊建造同埋運輸會幕，穿越郊野，同埋之後征服應許之地（Promised Land）。440年之後，耶路撒冷既所羅門聖殿取代咗會幕，成為上帝既新居所。
描述會幕既主要來源係聖經既《出埃及記》，特別係《出埃及記》第25-31章同埋第35-40章。呢啲段落描述咗一個內層聖所，即係「至聖所」（希伯來文: קוודש האקודשים，英文：Holy of Holies），係一個用四支柱支撐住既帳篷。呢個聖所入面有個約櫃，約櫃既上面有 Cherub（新教譯做「基路伯」；天主教譯做「革魯賓」）冚住既 mercy seat（譯做「施恩座」或者「慈悲寶座」）。外層聖殿（叫做「聖所」）有一個黃金燭台。北面有一張枱，枱上面放咗Showbread（希伯來文：לחם הפנйם；字面意思係「臉上既麵包」）；南面有猶太燭台；西面，喺分隔「至聖所」同埋「聖所」既簾幕前面，有個祭壇（希伯來文：מִזְבֵּחַ；英文：altar of incense） ，仲用咗上帝命令喺埃及攞嚟既珍貴材料做裝飾。喺加州 Native Stars 喺聖伯納丁諾（San Bernardino）複製既聖經場景，係由4層編織既窗簾同埋48塊15尺高既直立鍍金木板組成，木板用木條同埋銀做既定位插座嚟固定。

意思
英文既 tabernacle，源自拉丁文既 tabernāculum，意思係「帳篷」或者係「小屋」，係古羅馬宗教嗰度，佢係一種儀式用既結構物。 喺希伯來文，mishkan 既意思係「居住」、「休息」或者「住所」 。喺希臘文，包括喺《七十士譯本》（希伯來文：תרגום השבעים‎；希臘文：σκηνή ；英文：Septuagint），會幕叫做 σκηνή（skēnē）本身係閃族既語言詞彙，意思係「帳篷」。

描述
沙漠會幕
會幕係由三個部分組成：外院（the outer courtyard）、聖所（the holy place）同埋至聖所（the Holy of Holies），要經過呢三層地方，先至可以到達上帝既面前，詳情參考《出埃及記》第25-30章。
《出埃及記》第25-27章同埋第35-40章對會幕既詳細描述，提到咗一個容納約櫃既內殿（至聖所）同埋一個外室（聖所），裡面有六個七燈燭台（猶太燭檯）、放陳設餅（Showbread）既枱同埋祭壇。間房係圍起咗既，裡面有祭壇同埋青銅水盆，俾祭司清洗間房既周圍。
會幕同埋至聖所既佈局圖
傳統學者認為，佢描述咗摩西時代同埋之後真係用緊既會幕。 呢種觀點係基於聖經裏面，對會幕既描述，好似青銅時代後期古埃及既類似結構。
《出埃及記》列舉咗會幕同埋祭司既細節：
出埃及記 25 章：所需材料：約櫃、12 張陳設餅的桌子、燭台。
出埃及記 26 章：會幕、欄桿、隔板。
出埃及記 27 章：銅祭壇、圍牆、油。
出埃及記 28 章：祭司既法衣、以弗得（希伯來文：אפוד；英文：ephod）衣服、環圈、胸牌、長袍、頭牌、外套、頭巾、腰帶、褲子。
出埃及記 29 章：祭司喺祭壇既奉獻（Consecration）過程。
出埃及記 30 章：香壇、盥洗台、膏油、香。

帳篷
有啲解經者認為，聖幕係營地外面既一個特殊聚會場所，同放喺營地中心既會幕唔同 。根據《出埃及記》33:7-11，呢個帳棚係同耶和華溝通，接受神諭同埋了解神既旨既地方 。喺 Numbers 11:24-30（新教譯做《民數記》；天主教譯做《戶籍紀》）提到，喺呢個帳棚嗰度，耶和華「乘雲降臨、與摩西言」，長老「感神而言」既地方。

工匠
建造會幕同埋聖器（根據出埃及記 40:17-19 所描述），摘自1728年既《Figures de la Bible》
喺《出埃及記》第31章提到，祭司法衣既主要建造者同埋製作者係比撒列（希伯來文: בְּצַלְאֵל；英文：Bezalel），佢係烏利（Uri）既仔，猶大（Judah）支派戶珥（Hur）既孫仔。比撒列得到奧何利亞伯（Oholiab ）等既熟練工匠協助。

設計
出埃及既時候，喺沙漠流浪同埋喺征服迦南既時候，會幕係一個部分係便攜式帳篷，部分係木製既外框，掛咗十張靛藍（希伯來文：טקלט；英文：Tekhelet）、紫色同埋深紅色既織物掛簾。佢有一個長方形，由織物、竿同埋繩整成既外圍。呢個長方形會喺以色列部落紮營既時候搭起嚟；帳篷面向東，因為東邊無框架。帳篷既中間係一個長方形既聖所，上面蓋住山羊毛做既掛簾，屋頂既覆蓋物亦都係用公羊皮製成既。

至聖所
掛簾既另一面係立方體形既內室係「至聖所」（希伯來文：קֹדֶשׁ הַקֳּדָשִׁׁם‎；英文：Holy of Holies）。呢個內室安放咗約櫃，約櫃裡面放咗摩西喺西奈山帶嚟既兩塊石版，石版上面刻咗十誡；仲有一個金甕，金甕裏面裝有嗎哪（天主教譯做「瑪納」；希伯來文：מן‎；英文：manna；係上帝每日從天而降俾古代以色列人食既嘢）同埋亞倫（天主教譯做「亞郎」；希伯來文：אַהֲרֹן‬；英文：Aaron）嗰支已經發芽、結咗成熟既杏仁既杖。(參考返：《出埃及記》16:33–34, 《民數記》17:1–11, 《申命記》10:1–5; 《希伯來書》9:2–5)
註：根據《利未記》第21章，亞倫係第一位大祭司。

Tachash皮革
Tachash （希伯來文：תַּ֫חַשׁ）喺希伯來聖經嗰度提咗15次，其中13次係講緊屋頂既覆蓋物。
註：希伯來原文 tachash，英王欽定本（KJV）譯做獾（英文：badgers），猶太出版協會（JPS）既1915年版譯做海狗（seal），1985年既新JPS版譯做dolphins （海豚），但係實際上，以色列附近無海狗，所以經文中提到既 tachash，係獾或者海豚既可能性更高。
會幕頂視圖.
根據《出埃及記》描述既會幕尺寸
根據《出埃及記》描述既會幕支架同埋庭院既尺寸

限制
祭壇既火唔可以熄：《利未記》6:13
贖罪祭牲既時候，如果帶咗啲有血既肉類入去會幕裏面既聖所，嗰啲肉唔可以食，一定要用火焚燒咗佢：《利未記》6:30
祭司喺會幕裏面唔准飲酒：《利未記》 10:8-15
當祭司入聖所做贖罪儀式既時候，會幕裏面唔可以有其他人： 《利未記》16
劏牛羊既時候，要先牽到會幕門口獻祭： 《利未記》17
要起營既時候，聖所既全部器具都要遮蓋好，抬既時候唔可以摸啲聖物，否則就會死： 《民數記》4:15
希伯來聖經定咗一套運輸會幕既嚴格規則。例如：
《民數記》1:48-51（和合本）：因爲耶和華曉諭摩西說、惟獨利未支派你不可數點、也不可在以色列人中計算他們的總數。只要派利未人管法櫃的帳幕和其中的器具、並屬乎帳幕的、他們要抬〈抬或作搬運〉帳幕和其中的器具、並要辦理帳幕的事．在帳幕的四圍安營。帳幕將往前行的時候、利未人要拆卸、將支搭的時候、利未人要豎起．近前來的外人必被治死。

儀式
祭司會每日兩次企喺金色既祈禱壇前燒香。喺會幕裏面，亦會做其他儀式：
每日素祭（希伯來文：minchah，英文：meal offerings）：《利未記》6:8-30
贖罪祭同埋平安祭：《利未記》7
亞倫父子接受大祭司聖職既禮儀：《利未記》8
亞倫父子正式獻祭既禮儀：《利未記》9
全日禁食同埋祈禱既贖罪日：《利未記》16
用苦水考驗（Ordeal of the bitter water；其實係一種發毒誓既儀式，英文叫做purgatory oath）去測試女性通姦疑犯：《民數記》5:11-29
拿細耳人（希伯來文: נזיר；英文：Nazirites）既奉獻：《民數記》6:1-21 
用紅母牛（希伯來文：פָּרָה אֲדֻמָּה；英文：red heifer）灰嚟準備既淨化水：《民數記》19
以色列人喺 tzaraath 醫好病之後，祭司會喺「會幕門口」確認佢既痊癒 ，而醫好咗月經遲咗嚟既女人會喺「會幕門口」向祭司獻祭（兩隻斑鳩或者兩隻雛鴿）。
耶和華叫摩西，將所有族長都殺晒，暴屍喺太陽之下，同埋將啲參加崇拜巴力毘珥（Baal of Peor）既人都按照上帝既命令處死，摩西同以色列全部會眾都喺「會幕門口」好悲傷咁喊。

隨後既歷史
示羅會幕遺跡，2019 年影
根據《約書亞記》4:19同埋5:8-10，喺征服迦南期間，以色列人既主要營地係喺吉甲（Gilgal），會幕可能係起喺營地嗰度（參考《約書亞記》10:43：「…於是約書亞和以色列衆人回到吉甲的營中」，同埋《民數記》1:52-2:34 「…對着會幕的四圍安營」）。
各支派征服同埋瓜分土地之後，會幕搬咗去示羅（Shiloh ）；示羅喺約書亞（Joshua）既以法蓮支派（Ephraimite），目的係避免支派之間既爭端（《約書亞記》18:1；19:51；22: 9；《詩篇》78:60）。 喺《聖經》既士師時代嗰300年，會幕一直留喺嗰度。根據《列王紀上》6:1，同埋《使徒行傳》13:20，個別士師既管治總計大約350 年，因為士師係按地區統治，有啲任期重疊咗。 根據《士師記》20:26-28，當亞倫既孫仔非尼哈（Phinehas）在生既時候，約櫃（所以應該係包括會幕），係喺伯特利（Bethel）。
喺後續既歷史，約櫃（Ark ）同埋契約（Covenant）分開咗。約櫃俾非利士人（Philistines）攞走之後，掃羅王（King Saul）將會幕搬咗去佢既家鄉基比亞（Gibeah）附近的諾布（Nob），但係喺佢屠殺咗嗰度既祭司之後（《撒母耳記上》21-22），會幕又俾人搬咗去基遍（Gibeon），一座耶和華既聖山（Yahwist hill-shrine）嗰度（《歷代誌上》16:39；21:29，同埋 《歷代誌下》1:2–6,13）。就喺大衛將約櫃搬去耶路撒冷之前，約櫃係喺基列耶琳（Kiriath-Jearim）嗰度（《歷代誌上》13：5-6）。
約櫃最後俾人帶咗去耶路撒冷，而唔係留咗喺基遍既會幕裏面。《撒母耳記下》6:17講：「衆人將耶和華的約櫃請進去、安放在所豫備的地方、就是在大衞所搭的帳幕裏．大衞在耶和華面前、獻燔祭和平安祭」；《歷代誌上》15:1講：「大衞在大衞城爲自己建造宮殿．又爲　神的約櫃豫備地方、支搭帳幕」。 喺基遍會幕既祭壇，曾經係用嚟做祭祀用（《歷代誌上》16:39；21:29；《列王紀上》3:2-4），直到所羅門將整座結構同埋裏面既嘢全部帶咗去耶路撒冷，用嚟佈置同埋奉獻聖殿。 （《列王紀上》8:4）
喺公元前587年，耶路撒冷同埋聖殿俾巴比倫人摧毀咗之後，希伯來聖經（Tanakh）就無再提過聖幕。

金牛犢
有啲拉比認為，聖幕既敘述同《出埃及記》32章1-6節嗰度記載既金牛犢（golden calf）之罪好似。 邁蒙尼德（Maimonides ）話，聖幕同埋裏面既嘢，例如約櫃同埋燭台，係「代表」人類既弱點同埋對物質偶像既需求，正如金牛犢事件睇到既一樣。其他學者，例如Nachmanides，唔同意佢，堅持認為，會幕既含義同金牛犢無關，而係像徵咗更高既神秘教訓，象徵咗上帝同以色列子孫持續既親密關係。

猶太教堂藍圖
示羅會幕猶太教堂，猶太聖殿既複製品
喺過去兩千幾年，猶太教堂一直都係跟住原始會幕既輪廓嚟起既。 每個猶太教堂既前面都有一個妥拉櫃（又譯做「藏經櫃」；希伯來文：Aron Kodesh 或者 אורון ׄדֶש；英文：Torah Ark）裡面裝咗妥拉捲軸，同裝咗十誡石板既約櫃相似。妥拉櫃係猶太教堂裏面最神聖既地方，相當於會幕既「至聖所」。
通常仲有一盞長明燈（Ner tamid）或者燭台，會放喺原始燭台大約既位置，代表永恆之光，喺儀式期間會點著。猶太教堂既中心係一個高咗啲既講台，叫做比馬（bimah），係誦讀妥拉既地方，相當於會幕既祭壇，上面獻有香同埋動物祭品。喺主要節日既時候，祭司會聚集喺會堂前面，祝福會眾，好似佢哋既先輩亞倫祭司喺會幕嗰度一樣（《民數記》6：22-27）。

啟發
漢諾威既「致聖天使」（Zu den heiligen Engeln）教堂 ，1964 年竣工
有啲基督教既教堂起到好似帳篷咁樣，象徵上帝同人既溝通既會幕，例如巴西既聖馬太座堂、德國漢諾威既致聖天使（Zu den heiligen Engeln）同埋紐西蘭基督城既紙板座堂（Cardboard Cathedral） 。

新約參考文獻
《新約·希伯來書》好幾次提到會幕，例如《希伯來書》8:2，講祭司既時候，提到「他是聖所和真會幕的服事者。這會幕是主所搭建的，不是人所搭建的」，《希伯來書》9:2-3，當提到舊約既事奉既時候話：「 因為有預備好的會幕：第一間裡有燈臺、桌子和陳設餅，這叫做聖所； 會幕第二層幔子後面，叫做至聖所，…」，《希伯來書》9:11，當提到新約既事奉既時候話：「不過基督已經來到…，經過了那更大、更完美的會幕。那會幕不是人手所造的；就是說，不屬於這被造的世界」。

曼達安教
伊拉克既曼達安教Beth Manda教堂
曼達（阿拉伯文：مندى；英文：Manda）、曼迪（mandi；又譯做「曼蒂」）、馬什卡納（mashkhanna ）或者叫做貝絲·曼達（beth manda），意思係「知識之家」，係一座曼達安教建築物，係曼達安教既社區中心，亦係曼達安教信徒既崇拜小屋同埋禮拜場所。 曼達安教係一個諾斯底主義既宗教，有強烈既二元世界觀。佢哋認為施洗約翰係最後一位先知，佢哋拒絕承認亞伯拉罕、摩西同埋耶穌既先知地位。因為活水係曼達安信仰既基本要素，Mashkhanna 一定要起喺河邊，方便舉行洗禮同埋其他儀式。